CELEX: 62017TN0450
Language: fi
Date: 2017-07-18 00:00:00
Title: Asia T-450/17: Kanne 18.7.2017 – Eurosupport – Fineurop support v. EIGE

23.10.2017   
            
            
               FI
            
            
               Euroopan unionin virallinen lehti
            
            
               C 357/16
            
         Kanne 18.7.2017 – Eurosupport – Fineurop support v. EIGE
   (Asia T-450/17)
   (2017/C 357/20)
   Oikeudenkäyntikieli: englanti
   
      Asianosaiset
   
   
      Kantaja: Eurosupport – Fineurop support Srl (Milano, Italia) (edustaja: asianajaja M. Velardo)
   
      Vastaaja: Euroopan tasa-arvoinstituutti (EIGE)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 8.5.2017 annetun riidanalaisen päätöksen, jolla hylättiin kantajan tarjous menettelyssä EIGE/2017/OPER/04 ”Female Genital Mutilation: Estimating Girls at Risk” ja myöhemmät päätökset, joissa arvioitiin toisen tarjoajan tarjous kannattavaksi, ja joilla sopimuspuoleksi valittiin kyseinen tarjoaja
            
         
               —
            
            
               velvoittaa vastaajan korvaamaan kantajalle aiheutuneet vahingot 8 prosentin korolla, tai vaihtoehtoisesti maksamaan korvauksen 8 prosentin korolla
            
         
               —
            
            
               velvoittaa vastaajan korvaamaan näiden menettelyjen oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1.
            
            
               Ensimmäinen kanneperuste koskee yhdenvertaisen kohtelun periaatteen, avoimuusperiaatteen, huolellisen toimimisen periaatteen ja velvoitteen noudattaa luottamuksellisuutta loukkaamista, ja muita ilmeisiä arviointivirheitä.
            
         
               2.
            
            
               Toinen kanneperuste koskee arviointipäätösten perustelujen epäjohdonmukaisuutta ja suhteellisuusperiaatteen loukkaamista kantajan tarjousta arvioitaessa.
            
         
               3.
            
            
               Kolmas kanneperuste koskee oikeutta hyvään hallintoon koskevan periaatteen loukkaamista.